Alexander z Afrodízie

Alexander z Afrodízie (* koniec 2. storočia – † začiatok 3. storočia) bol starogrécky filozof, hlavný predstaviteľ peripatetickej školy v Aténach, kde učil v období 198 až 211.

Bol posledným a najväčším Aristotelovým komentátorom alebo vykladačom, preto ho nazývajú aj Exegét (Vykladač).

Alexander z Afrodizie nepopieral vstup božského ducha do duše človeka, ale identifikoval nesmrteľný aktívny intelekt s božskosťou a ľudskému indivíduu pripisoval iba pasívny intelekt viazaný na telo a preto smrteľný. Preto v období renesancie označovali ako alexandristov tých aristotelikov, ktorí popierali nesmrteľnosť vo vyššie uvedenom zmysle.

Zdroj 
 

Filozofi starovekého Grécka
Filozofi z obdobia Rímskej ríše
Filozofi 2. storočia
Komentátori Aristotela
Peripatetici
Narodenia v 2. storočí
Úmrtia v 3. storočí